Kętrzyn
Kętrzyn (kuni 1946. aastani Rastembork; saksa Rastenburg) on linn Poolas Warmia-Masuuria vojevoodkonnas, Kętrzyni maakonna halduskeskus. Kętrzyn asub Venemaa Kaliningradi oblasti piirist umbes 28 km kaugusel. Ristirüütlid ehitasid kindluse preislaste kindlustatud küla kohale 1329. aastal. Rastenburg sai linnaõigused 1357. aastal. Raudteeühenduse sai linn 1868. aastal. 19. sajandi lõpul hakkas linnas arenema tööstus. Teises maailmasõjas hävis umbes 50% linnast. Kuni 1945. aastani oli linn Saksamaa (Ida-Preisimaa) koosseisus. Aastatel 1975–1998 kuulus Kętrzyn Olsztyni vojevoodkonna koosseisu.